ભીડભંજન રોડ પર આવતો વડલી ચોક કે જ્યાં શહેરના પંદરેક વિસ્તારોની ગટરોનો સંગમ થાય છે ત્યાં છેલ્લા ત્રણેક વર્ષથી મોટા ચોક વિસ્તારમાંથી આવતી ગટર તો જામ જ થઈ ગઈ હોય તેનું પાણી તો રસ્તા પર વહીને બાજુની ગટરમાં જાય ત્યાં સુધી તો વાંધો નહીં પરંતુ તે વૈકલ્પીક ગટર પણ સફાઈના અભાવે વારંવાર કચરાથી જામ થઈ જવાને કારણે તે ગટર ઉભરાઇને તેનું પાણી રોડ પર વહેવા લાગે છે બીજું કોળી લાઇન અને બાપુની વાડી વિસ્તારમાંથી આવતી ગટરોની વડલી ચોકમાં આવેલ ચેમ્બરમાંથી ગટરમાંથી આવેલ કચરો સફાઈ ન થવાને કારણે તે ચેમ્બરમાંથી પણ પાણી ઉભરાઇને રોડ પર વહેવા લાગે છે અને અહીં ગટરમાં અનેક વિસ્તારોનું પાણી આવતું હોય પાણીની માત્રા પણ ભારે વરસાદથી ગટર વહેતી હોય તેટલું પાણી આવે છે જેને કારણે રસ્તા પર પણ ભારે વરસાદ પડ્યો હોય તેટલું પાણી ક્ષણવારમાં જ વહેવા લાગે છે આ મહાસમસ્યા વિશે પાલિકાને સ્થાનિકોએ તેમજ શહેરના પોણા ભાગના નાગરીકો કે જે અવરજવર માટે આ રોડનો ઉપયોગ કરે છે તે તમામે પાલિકાને અનેકવાર ગટર ઉભરાઈને રસ્તા પર ગંદુ પાણી વહેવાની કાયમી સમસ્યા વિશે રજૂઆત કરી છે પરંતુ પાલિકાના ત્રણ વોર્ડના બાર સભ્યોને લાગુ પડતી આ ગટરોની સમસ્યાના નિરાકરણમાં સત્તાધીશો આંખ આડા કાન કરે છે.